****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**Povjerenstvo za provedbu natječaja**

**KLASA: 112-01/22-01/2**

**URBROJ: 2198-31-03-22-9**

**Gračac, 7. studenog 2022. godine**

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18 i 112/19), Povjerenstvo za provedbu natječaja utvrđuje i objavljuje

**POZIV NA PRETHODNU PROVJERU ZNANJA I SPOSOBNOSTI**

**(PISANO TESTIRANJE I INTERVJU)**

za kandidate prijavljene na natječaj za prijam službenika u Jedinstveni upravni odjel Općine Gračac- Odsjek za proračun i financije, na radno mjesto broj 8. iz Pravilnika: viši stručni suradnik za računovodstvene poslove– vježbenik (kategorija: II, potkategorija: viši stručni suradnik, rang: 6), 1 izvršitelj/izvršiteljica, na određeno vrijeme od 12 mjeseci radi obavljanja vježbeničkog staža, objavljenog u „Narodim novinama“ broj 121 od 19. listopada 2022. godine, **pisano testiranje održat će se u srijedu, 16. studenog 2022. godine, s početkom u 9,00 sati u općinskoj vijećnici Općine Gračac, Park sv. Jurja 1 u Gračacu.**

Kandidatkinja koja je ispunila formalne uvjete iz natječaja i može pristupiti pisanom testiranju je:

1. **Manuela Filipović iz Gračaca**

Kandidat koji ostvari najmanje 50% bodova iz svakog dijela provjere znanja i sposobnosti (pisanog testiranja) stječe pravo pristupa na intervju.

Intervju će se održati istoga dana **u srijedu, 16. studenog 2022. godine, s početkom u 10,00 sati u općinskoj vijećnici Općine Gračac, Park sv. Jurja 1 u Gračacu.**

U slučaju promjene termina, obavijest o tome, kao i o novom terminu, pravodobno će biti objavljena putem web stranice [www.gracac.hr](http://www.gracac.hr) i oglasne ploče Općine Gračac.

Na provjeru znanja i sposobnosti kandidat je dužan ponijeti sa sobom važeću osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta. Kandidat koji ne može dokazati identitet neće moći pristupiti testiranju.

Kandidat sam snosi troškove dolaska na prethodnu provjeru znanja i sposobnosti.

Za kandidata koji ne pristupi pisanom testiranju, smatrat će se da je povukao prijavu na natječaj, kao i za kandidata koji je pozvan na intervju, a istome se ne odazove.

Smatra se da je kandidat položio pisanu provjeru odnosno test ako je ostvario najmanje 50% bodova na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.

Maksimalan broj bodova koji kandidat može ostvariti na intervjuu je 10 bodova.

**Objavom ovog poziva kandidat se smatra obaviještenim o pozivu na prethodnu provjeru znanja i sposobnosti.**

Ovaj poziv objavljuje se na web stranici [www.gracac.hr](http://www.gracac.hr) i oglasnoj ploči Općine Gračac. Način obavljanja prethodne provjere znanja i sposobnosti, pravni i drugi izvori za testiranje, pravila i postupak testiranja objavljeni su u tekstu Upute i obavijesti po raspisanom javnom natječaju za prijam u Jedinstveni upravni odjel Općine Gračac, na web stranici [www.gracac.hr](http://www.gracac.hr) („Javni pozivi, nabave i natječaji/Zaposlenje“).

**Povjerenstvo za provedbu natječaja**

**PREDSJEDNICA:**

**Sandra Kukić, dipl. iur.**